વેપારમાં પેમેન્ટ અને ક્રેડિટનો સમય અગાઉ 60 દિવસનો હતો એ 120 દિવસનો થયો છતાં વેપારી આપી શકતો નથી અને ઠગાઈના કિસ્સા વધી ગયા છે એથી વેપારી હવે રોકડમાં વેપાર કરતો થયો છે, પણ એનાથી ધંધાને અસર થઈ છે, ધંધો થતો નથી. વિશ્વબજારમાં અહીંનો વેપાર સ્પર્ધામાં ટકી શકે એમ નથી. વેપારમાં નાણાંની તરલતા રહે એ માટે ઇન્કમ-ટૅક્સની ટકાવારીના સ્લૅબ ઘટાડવા અને સરકારી પ્રોત્સાહક યોજનાઓ દ્વારા ટ્રેડર્સ અને ઉદ્યોગને બળ મળે એમ કરવા વિનંતી કરી છે. દરમ્યાન અમદાવાદના વેપારીઓને વાઇબ્રન્ટ ગુજરાતમાં ગુજરાત વેપારી મહામંડળની સાથે રહી એને સફળ બનાવવા સરકારે કામગીરી સોંપી છે. 90 ટકા સ્ટૉલ અત્યારથી જ બુક થઈ ગયા હોવાનું જણાય છે.